26.9.2023.
HR
Službeni list Europske unije
L 237/921
(c) kako utvrditi diskrecijske novčane tokove za ugovore o osiguranju bez obilježja izravnog sudjelovanja, primjenom točaka B98–B100 i
(d) je li ugovor o osiguranju u skladu s definicijom ugovora o osiguranju s obilježjima izravnog sudjelovanja obuhvaćenog područjem primjene MSFI-ja 17, u skladu s točkom 71.
C22
Subjekt može odlučiti odrediti pitanja iz točke C21 primjenom:
(a) razumnih i pouzdanih informacija za ono što bi subjekt odredio s obzirom na uvjete ugovora te tržišne uvjete na datum sklapanja ugovora ili početnog priznavanja, ovisno o slučaju, ili
(b) razumnih i pouzdanih informacija dostupnih na datum prelaska.
C22A Pri primjeni pristupa fer vrijednosti, subjekt može obvezu za podmirenje nastalih šteta prije stjecanja ugovora o osiguranju prijenosom ugovora o osiguranju koji ne čine poslovanje ili u poslovnoj kombinaciji obuhvaćenoj područjem primjene MSFI-ja 3 klasificirati kao obvezu za nastale štete.
C23
Pri primjeni pristupa fer vrijednosti subjekt nije dužan primijeniti točku 22. te u skupinu može uključiti ugovore izdane s razlikom većom od godinu dana.
Subjekt skupine razdvaja samo u one koje uključuju samo ugovore izdane unutar godine dana (ili manje) ako ima razumne i pouzdane informacije za takvu podjelu.
Bez obzira na to primjenjuje li subjekt točku 22., dopušteno mu je odrediti diskontne stope na datum početnog priznavanja skupine određene u točki B72 podtočki (b) – točki B72 podtočki (e) alineji ii.
te diskontne stope na datum nastale štete određene u točki B72 podtočki (e) alineji iii.
na datum prelaska umjesto na datum početnog priznavanja ili nastale štete.
C24
Pri primjeni pristupa fer vrijednosti, ako subjekt odluči raščlaniti financijske prihode ili rashode od osiguranja između računa dobiti i gubitka i ostale sveobuhvatne dobiti, dopušteno mu je odrediti kumulativni iznos financijskih prihoda ili rashoda od osiguranja priznatih u ostaloj sveobuhvatnoj dobiti na datum prelaska:
(a) retroaktivno, ali samo ako ima razumne i pouzdane informacije da to učini ili
(b) kao nulu, osim ako se primjenjuje podtočka (c) i
(c) za ugovore o osiguranju s obilježjima izravnog sudjelovanja na koje se primjenjuje točka B134, kao iznos jednak kumulativnom iznosu priznatom u ostaloj sveobuhvatnoj dobiti iz odnosnih stavki.
Imovina za novčane tokove od stjecanja osiguranja C24A Kad primjenjuje pristup fer vrijednosti za imovinu za novčane tokove od stjecanja osiguranja (vidjeti točku C5B podtočku (b)) na datum prelaska, subjekt određuje imovinu za novčane tokove od stjecanja osiguranja u iznosu koji je jednak novčanim tokovima od stjecanja osiguranja koji bi subjektu nastali na datum prelaska kako bi dobio pravo na:
(a) povrate od novčanih tokova od stjecanja osiguranja za premije ugovora o osiguranju koji su izdani prije datuma prelaska, ali nisu priznati na datum prelaska;